ארנסט נייגל

ארנסט נייגל (באנגלית: Ernest Nagel; 16 בנובמבר 1901 – 20 בספטמבר 1985) היה פילוסוף יהודי-אמריקאי של המדע.<ref></ref><ref name=":1"></ref> נחשב לאחת הדמויות המרכזיות בתנועת הפוזיטיביזם הלוגי, לצד רודולף קרנפ, הנס רייכנבאך וקרל המפל.

== ביוגרפיה ==
נולד בעיירה נובה מסטו נאד ואהום (כיום בסלובקיה, אז נקראה ואגאויהיי [Vágújhely] והייתה חלק מהאימפריה האוסטרו-הונגרית). אמו, פרידה וייס, הגיעה מהעיירה ורבובה (או ורבו) הסמוכה. הוא היגר לארצות הברית בגיל 10 עם משפחתו, והפך לאזרח ארצות הברית בשנת 1919.<ref></ref> נייגל קיבל תואר ראשון מהסיטי קולג' של ניו יורק בשנת 1923, שם למד אצל מוריס רפאל כהן, וקיבל תואר שני (1925<ref name=":0" />) ושלישי (בשנת 1931) מאוניברסיטת קולומביה. הדיסרטציה שלו עסקה במושג המדידה. הוא כותב בה כי ג'ון דיואי הוא הבסיס למרבית מהפילוסופיה שלו.<ref></ref> לאורך מרבית הקריירה שלו ניסה נייגל לשלב בין הריאליזם הפילוסופי של כהן עם האינסטרומנטליזם הרדיקלי שבו דגל דיואי.<ref name=":1" /> בשנת 1930 שימש מרצה בסגל הזוטר של הסיטי קולג' של ניו יורק, ובשנה שלאחריה קיבל משרה במחלקה לפילוסופיה באוניברסיטת קולומביה.<ref name=":0" /> בשנת 1934 כתב עם מוריס כהן את "An Introduction to Logic and the Scientific Method" ("מבוא ללוגיקה ולשיטה המדעית"). פרט לשנה אחת (1966–1967) שבה הרצה באוניברסיטת רוקפלר, בילה נייגל את יתרת הקריירה האקדמית שלו בקולומביה. בשנות הארבעים היה למרצה מן המניין, והוא הפך למרצה ("פרופסור") הראשון לפילוסופיה על שמו של ג'ון דיואי בשנת 1955.<ref name=":0"> ([http://spectatorarchive.library.columbia.edu/?a=d&d=cs19551209-01&e=-------en-20--1--txt-txIN------- המשך])</ref> היה פרופסור באוניברסיטה משנת 1967 ועד פרישתו בשנת 1970, וגם לאחר מכן המשיך ללמד.<ref name=":1" />

בשנת 1958 פרסם עם ג'יימס ר. ניומן ספר קצר בשם "משפט גדל", שבו הבהירו את משפטי אי-השלמות של קורט גדל עבור אנשים שאינם בעלי ידע רב בלוגיקה מתמטית. הוא ערך את כתב-העת "The Journal of Philosophy" בשנים 1939–1956, ואת כתב-העת "Journal of Symbolic Logic" בשנים 1940–1946. היה נשיא האגודה ללוגיקה סימבולית בשנים 1947–1949,<ref></ref> ונשיא האגודה הפילוסופית האמריקאית בשנים 1954–1955.<ref></ref> הוא זכה בשתי מלגות גוגנהיים (בשנים 1934 ו-1950), החל משנת 1962 היה חבר החברה הפילוסופית האמריקאית,<ref name=":1" /> ונבחר לאקדמיה הלאומית למדעים בשנת 1978.<ref></ref>

עבודתו עסקה בפילוסופיה של תחומים מתמטיים כמו גאומטריה והסתברות, במכניקת קוונטים ובתאוריות רדוקטיביות ואינדוקטיביות של המדע. ספרו "The Structure of Science" ("מבנה המדע"; 1961) פתח למעשה את המחקר בתחום הפילוסופיה האנליטית של המדע. הוא הראה כיצד סוגי הסברים שונים משמשים בתחומים שונים, והיה ספקן לגבי ניסיונות לאחד את טיבם של חוקים או הסברים מדעיים.<ref></ref> הציע שעל ידי הצבת שוויון-ערך אנליטי (או "חוקים מגשרים") בין המונחים המקושרים עם תחומים מדעיים שונים, ניתן היה לחסל את כל המחויבויות האונטולוגיות, למעט אלה שאותן דורש המדע הבסיסי ביותר. הוא החזיק גם בדעה שמדעי החברה הם מדעיים, ועליהם לאמץ את אותם סטנדרטים כמו מדעי הטבע. לאורך שנים רבות העביר באוניברסיטה קורס על המתודולוגיה של מדעי החברה יחד עם פול לזרספלד.<ref name=":1" />

היה חברו הקרוב של סידני הוק .<ref name=":1" />

בשנת 1935 נישא לאדית' אלכסנדריה האגסטורם (Edith Alexandria Haggstrom; נפטרה ב-1988), והיו להם שני בנים: אלכסנדר ( פרופסור למתמטיקה באוניברסיטת ויסקונסין–מדיסון) וסידני נייגל ( פרופסור לפיזיקה באוניברסיטת שיקגו). הוא מת בניו יורק ב-1985.<ref name=":1" />

== ספריו ==
* On The Logic of Measurement (1930)
* An Introduction to Logic and Scientific Method (עם מ. ר. כהן, 1934)<ref></ref>
* The Formation of Modern Conceptions of Formal Logic in the Development of Geometry (1939)
* Principles of the Theory of Probability (1939)
* The Meaning of Reduction in the Natural Sciences (1949)
* Sovereign Reason (1954)<ref></ref>
* Logic without Metaphysics (1957)<ref></ref>
* Gödel’s Proof (עם ג'. ר. ניומן, 1958)<ref></ref><ref></ref>
** בתרגום לעברית: ארנסט נאגל וג'יימס ניומן, משפט גדל, בתרגום יעל הרפז-רובין ונצה מובשוביץ-הדר, ירושלים: מאגנס, 1993.
* The Structure of Science: Problems in the Logic of Scientific Explanation (1961, מהדורה שנייה 1979)
* Observation and Theory in Science (עם אחרים, 1971)<ref></ref>
* Teleology Revisited and Other Essays in the Philosophy and History of Science (1979)<ref></ref>

== קישורים חיצוניים ==

* 
* 

== הערות שוליים ==

קטגוריה:חברי האקדמיה הלאומית למדעים של ארצות הברית
קטגוריה:פילוסופים יהודים
קטגוריה:זוכי מלגת גוגנהיים
קטגוריה:פראג: אישים
קטגוריה:פילוסופים של המדע
קטגוריה:בעלי תואר דוקטור מאוניברסיטת קולומביה
קטגוריה:סגל אוניברסיטת קולומביה
קטגוריה:אמריקאים שנולדו ב-1901
קטגוריה:אמריקאים שנפטרו ב-1985